#PantunMinang hadir di timeline dunsanak tiok rabu malam mulai jam 10 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini ( 13 Maret 2013) #PantunMinang nyo diagiah tema “Dulu Jo Kini”
- dulu makan duyan | kini makan kuini | dulu baputuihan | kini bacari-cari – @infoSumbar
- dulu hari kalam | kini lah tarang hari | dulu makan jo ayam | kini tumbok jo indomie – @infoSumbar
- daulu naiak sampan | kini naiak bendi | dulu bapadiaan | kini bananti-nanti – @rafihamd
- Buah kuini di baliak basi | punyo cik uniang jo si ajo | Dulu gigi sapanuah gusi | kini tingga duo sajo – @unidyaa
- Bamanuang surang surang | ndak taraso badan tagamang | Dulu basayang sayang | kini batanyo, ‘sia ang?’ – @ozzyrama
- dulu mancari lokan | sampai lupo hari lah sanjo | dulu mangganggam tangan | kini mangganggam luko – @infoSumbar
- Dulu pai ka pakan |kini pai ka plasa | dulu batinggakan | kini baru manyasa – @muuteeeee
- Kok mandi pakai shampo | jan lupo badan dicuci | dulu awak hati inyo | kini awak sarok kuaci – @tetihayati
- Dulu baburuang murai | kini baburuang balam | Dulu manggaleh samurai | kini manggaleh kue talam – @Marchosias_
- Laku urang manggaleh rotan | di bali urang dari Medan | dulu masih bakawan | kini lah jadi mantan – @VPGandi
- alan jalan ka kota padang | Singgah sabanta di Sicincin | Dulu iyo bakasiah sayang | kini bacando urang lain – @ElfitEka
- mancaliak ka nan tarang | maresek ka nan rato | dulu sayang ka adiak surang | kini denai babini tigo – @costan_rider
- Dulu Indang Den Dangakan | Kini Suko Jo Lagu Minang | Dulu Gadang Den Nantikan | Kini Tibo Maso Maminang – @yunanda86
- Dulu kapalo botak | kini pakai topi | dulu kanai tolak | kini bajadian bini – @DirectureIvan
- Jalan-Jalan Ka Padang | Singgahlah dulu di Pariaman | Dulu denai disayang-sayang | Kini malah dilupokan – @allanchaniago
- Nyari pitih dibawah dipan | kironyo sobok rokok sabatang | Dulu naiak asbul tujuah lapan | kini alah pakai kapa tabang – @ozzyrama
- Cindua takacau garobak hilang | garobak sarobok hari hujan | dulu masih makan randang | kini lah batuka jo nasi rasan – @arwanpriatna
- Masuak samak banyak ilalang | kalua kaki lah lecet-lecet | Dulu anak-anak main alang-alang | kini bamain ka warnet – @Marchosias_
- Aia mangalia jauh ka muaro | di lauik mangkonyo baranti | Dulu manggilo ka urang jao | kini gadih minang nan dihati – @CozmaWarera
- Dalam baguak ado sipasan | dapek dari manciang jo rakik | Dulu bantuak roman picisan | kini bantuak kuciang jo mancik – @MandanKito
- Babelok jalan ka Birugo | bagageh handak pai rapek | Dulu moratuh dapek tigo | kini satangah se ndak dapek – @nf_dhila
- Dulu awak manggaleh lotek | Kini alah punyo pasa | Dulu awak masih ketek | Tapi kini alah dewasa – @Ibnu_Abihi
- Yo tinggi tabangnyo balam | dak satinggi tabangnyo alang | dulu den di DM siang malam | kini mensyen se lah jarang – @imahfahmi
- Jalan-jalan ka pasa | Pai mambali baju baru | Dulu jadi siswa | Kini lah jadi guru – @SepliaSS
- patang kapalo colak |kini kapalo botak |patang kanai tolak |kini kanai tolak jo baliak – @marvelsyuyu
- Kok ungguak nasi satinggi tiang | kok di caliak badan ko gilo katakulai | Dulu apo sayang | kini a dek kau lai – @intaprasetia
- Lalu sipuluik duo karuang | bari tgantuang di kabau | dulu mmulai iduik di kampuang | kini manyambuang iduik di rantau – @VPGandi
- Di indang ditampih tareh | kain sahalai jadi sumbu | dulu manggaleh ameh | kini pinjam pitih saribu – @kurniaherdi
- Lado kutu itu cabe rawit | kok tagigik sbna waaah | Kok dlu pnyo wak di Ritwit | kok kini aah sudahlah – @danil_adp
- Jalan-jalan ka muaro | nampak urang manggaleh jaguang | dulu awak jomblo | kini awak digantuang – @pertiewie92
- asam kapeh di dalam parak | buah nyo sabana asam | dulu adiak palapeh taragak | kini adiak mambuek damam – @dedewardinal
- Si tajidin alah bajenggot | bajenggot tando laki-laki | Dulu pai kuliah naiak angkot |Kini bajalan kaki – @ariesta_ferline
- Liek baju warna ampadu | baju tasangkuik di batang sagu | Dulu sayang basalimuik rindu | kini sayang basalimuik ragu – @hendrisajaa
- kapa balabuah di lautan | pai mamanciang mancari ikan | kok dl kito sairiang sajalan | tp kn den rilakan nan tamakan – @dio_marta
- anak urang dari ombilin | nak ka bukik pai bamain | dahulunyo pakai kareta angin | kini pakai kareta masin – @rully_nymk
- Mandaki ka gunuang sago | pulangnyo hari lah malam | dulu wak dikecek an kapa gulo | kini wak lah jadi kapa karam – @tyasss_wb
- Susu Siamang dirame-rame | Jadi tagang laki nan mentel | Dulu urang ba gigi ame | Kini urang ba gigi behel – @AbahJempol
- dulu jo kini sabana beda | dek jaman ko bana nan lah barubah | dulu samangaik jadi mahasiswa | kini paniang ba caro ka wisuda – @rulli_nymk
- dulu mancari lokan | kini manangkok sipasan | dulu rindu ndak tatahankan | kini rindu bapusarokan – @infoSumbar
- taimpik kaki dek balok, ndeh dipantak lo dek kumbang. dulu stres babaok lalok, kini stres bae ba pantun minang – @tifaniirdi
- dulu makan hati | kini makan ampadu | dulu jauah dakek di hati | kini jauah dakek duo ribu – @infoSumbar
- Nio mambali kain katun |kain katun warna hijau hambar | Dulu ndak pandai bapantun |Kini lah pandai dek @infoSumbar – @infoSumbar
- dulu main ka pulai sikuai | kini ka pulau angso duo | dulu makan jo kuah gulai | kini nasi bakuah aia mato – @infoSumbar
- bamain di parak batuang,elok2 kanai miang,,dulu galau buruak manuang,kini galau curhat di pantun minang – @AdrianFumi
- Anak gadih rambuik bakepang | subana rancak dicaliak urang | Dulu tingga manompang | kini punyo rumah surang – @wiwitarman
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn